Lav et referat af nedenstående tekst:

Tekst:
De nordjyske privat- og friskoler kan ende med at blive ramt hårdt på pengepungen, hvis regeringens finanslovsudspil i sin nuværende form vedtages. Regeringen foreslår nemlig at sænke den såkaldte koblingsprocent, så staten betaler mindre af fri- og privatskoleelevernes tilskud. På privatskolen i Sæby kalder skoleleder Jan Jensen besparelserne for voldsomt frustrerende og uacceptable. Skolen kan miste 600.000 kroner, hvis tilskuddet bliver sat ned. - Det er uhensigtsmæssigt, at vi skal leve med skiftende regeringers forskellige holdninger til friskolerne. Vi har brug for at kende koblingsprocenten på den lange bane, siger Jan Jensen. Højere pris for forældre Socialdemokratiet vil sænke koblingsprocenten fra 76 til 71 procent. Det svarer til i omegnen af 3.000 kroner pr. elev. Ifølge skoleleder Jan Jensen kan det ganske givet betyde en højere pris for forældrene, flere elever i klasserne og færre medarbejdere. - Alle tre ting er dybt problematiske og vil betyde en forringelse af vores skole. Det skal være sådan, at alle hjem har mulighed for at sende deres børn over til os. Det skal ikke kun være en mulighed for de velbemidlede, siger Jan Jensen til Kanal Frederikshavn. Socialdemokratiet vil bruge 75 mio. kr. om året på at friholde udvalgte frie skoler, der ligger i yderkommuner, i område med betydelig afstand til en folkeskole eller har en høj andel af socialt udsatte børn. Det er derfor ikke alle fri- og privatskoler, der rammes af besparelserne. Se hele listen over, hvor meget de nordjyske privatskoler kan ende med at miste. Listen tager udgangspunkt i, at koblingsprocenten sænkes lige meget for alle fri- og privatskoler.

Referat:
Flere nordjyske privat- og friskoler står til at miste millioner i tilskud, hvis regeringens finanslovsforslag om at skære i støtten til skolerne bliver vedtaget.